कहा- सारा-अनन्या उनके घर डायरेक्ट चली जाती हैं, मुझे भी ऐसे मौके मिलने चाहिए
; Punjabi Actress Sonam Bajwa Upcoming Movie Promotion. पंजाबी फिल्मों की मशहूर एक्ट्रेस सोनम बाजवा इन दिनों अपनी अपकमिंग पंजाबी फिल्म के प्रमोशन में जुटी हैं। एक प्रमोशनल इंटरव्यू में उनसे पूछा गया कि वो सारा अली खान और अनन्या पांडे से कौन सी ऐसी चीज चुराना चाहेंगी
पंजाबी फिल्मों की मशहूर एक्ट्रेस सोनम बाजवा इन दिनों अपनी अपकमिंग फिल्म के प्रमोशन में जुटी हैं। एक प्रमोशनल इंटरव्यू में उनसे पूछा गया कि वो सारा अली खान और अनन्या पांडे से कौन सी ऐसी चीज चुराना चाहेंगी। जवाब में सोनम ने कहा कि सारा और अनन्या आसानी से करण जौहर के घर जा सकती हैं, वहां ऑडिशन दे सकती हैं, लेकिन उन्हें वो एक्सेस नहीं है। इसलिए वो अनन्या और सारा से ये एक चीज चुराना चाहेंगी।
जाहिर है कि अनन्या और सारा को करियर के शुरुआती दौर में करण जौहर की फिल्म में काम करने का मौका मिल गया था। सोनम भी वहीं मौके तलाश रही हैं।
करण जौहर की फिल्म में नजर आ चुकी हैं अनन्या-सारा
सारा अली खान ने फिल्म सिंबा में काम किया था। ये फिल्म करण की धर्मा प्रोडक्शन और रोहित शेट्टी ने मिलकर बनाई थी। वहीं अनन्या की डेब्यू फिल्म स्टूडेंट ऑफ द ईयर-2 भी करण जौहर के बैनर तले बनी थी। इसके अलावा वो धर्मा की ही फिल्म लाइगर में भी दिखाई दी थीं।
करण जौहर के पास मौके ढूंढना चाहती हैं सोनम बाजवा
करण जौहर एक ऐसे फिल्म मेकर हैं जिनके साथ हर न्यू कमर काम करना चाहता है। सिद्धार्थ मल्होत्रा, वरुण धवन आलिया भट्ट और जान्हवी कपूर जैसे एक्टर्स को उन्होंने ही मौके दिए थे। आज इन सभी की गिनती देश के बड़े स्टार्स में होती है। हालांकि करण जौहर के ऊपर आरोप भी लगते रहे हैं कि वो सिर्फ स्टार किड को मौके देते हैं। ​​​सोनम बाजवा चूंकि आउटसाइडर हैं इसलिए वो भी करण जौहर के साथ काम करने की इच्छा रखती हैं।
सोनम बाजवा की पंजाबी फिल्म गोड्डे गोड्डे चा रिलीज होने वाली है। फिल्म के प्रमोशन के दौरान उन्होंने बॉलीवुड बबल से बातचीत की। इस दौरान इंटरव्यूअर ने पूछा कि वो आज की यंग एक्ट्रेसेस जैसे सारा अली खान और अनन्या पांडे से क्या ऐसी चीज चुराना चाहेंगी। पहले तो सोनम ने 'कुछ नहीं' में जवाब दिया। बाद में उन्होंने कहा कि इन दोनों एक्ट्रेसेस का करण जौहर के पास सीधी पहुंच हैं। इसलिए अगर ऐसा पॉसिबल होता है तो वो भी ये मौका पाना पाहेंगी।
सोनम के गाने को फिल्म में नहीं मिली थी जगह, निराश हो गई थीं एक्ट्रेस
सोनम बाजवा ने कुछ दिन पहले सिद्धार्थ कनान के साथ एक इंटरव्यू में अपना दर्द जाहिर किया था। सोनम ने कहा कि उन्हें रेमो डिसूजा की फिल्म स्ट्रीट डांसर में एक डांस वीडियो करना था। उन्होंने इसकी शूटिंग भी कर ली थी। हालांकि जब फिल्म की एडिटिंग हुई तो उस डांस वीडियो को फिल्म से हटा दिया गया।
सोनम को इस बात का काफी बुरा लगा था। उन्होंने कहा, 'सबसे पहले मुझे इस गाने को करने में कोई दिलचस्पी नहीं थी। लेकिन जब मैंने फिल्म से जुड़ी पूरी टीम को देखा तो अचानक मन बदल गया। रेमो डिसूजा बड़े डायरेक्टर्स में से एक हैं। वरुण धवन भी सबसे चहेते हैं। ये सब सोच के मैंने गाना शूट करने का फैसला किया। हालांकि फिल्म की फाइनल एडिटिंग में वो गाना गायब था। ये देख कर मुझे काफी निराशा हुई'
